Paris. Neska gazte erromantikoa, polita, lizentziaduna...
...goi mailako ikasketadun batekin ezkondu nahian. 28-38 urte.
Dibortziatua, 38 urte, zoritxarrekoa, ezkondu...
25 urteko neska argalak mutil handi, maitagarri batekin...
...ezkondu nahi du harreman zoriontsu baterako.
MISSISSIPIko SIRENA
21 urte, moraltasuna, xarma, ontasuna, osasuna, ikasketak...
...ingeniari, mediku, farmazilari katoliko batekin ezkondu nahi du.
Ezkongabea, 23 urte, irakaslea, gorputz atsegina, sentsuala...
Beltzarana, 29 urte, atsegina, alaia, burgesa...
...30-35 urteko gizon dirudun batekin ezkondu nahi du.
Neska serioa, 30 urteko gizon katoliko batekin ezkondu nahi du.
Ezin denei erantzun. Gutunak suntsitu ditut. Mila esker.
Vendée. Ezkongabea, 36 urte, hiriko andereño batekin ezkondu...
...28-40 urteko gizon dirudun batekin ezkondu nahi du.
Gorreria onartuko luke, ezintasun arin bat du. 4703 zenbakia.
Medikuntzako ikaslea, 25 urte, ile-horia, alaia, kirolaria...
La Réunion uharte txikia Indiako ozeanoan dago.
Diego Fernández de Pereirak aurkitu zuen 1507ko otsailaren 9an.
Izen hauek izan ditu: Santa Apolonia...
...Mascareine eta Bourbon uhartea.
Aurrera!
1848an, Konbentzioak "Réunion" deitu zion Bourbon uharteari.
Izen horrek oroitzen du 1792ko abuztuan han egin zuten bilera...
...Marseillako boluntarioek eta Tullerietako guardia nazionalek.
Etorri gurekin!
Gora nazioa!
"Film hau Jean Renoirri eskainia dago"
Esaiozu Mahé jaunari beraren zain naukala.
Jardine jauna iritsi da eta behean zain daukazu.
Mahé jauna berehala jaitsiko da.
Gaur da egun handia?
Ez egin misteriotsuarena. Denek dakite hori.
Jendea sar dadila bere gauzetan.
-Egia da esaten dutena? -Bost axola zer dioen jendeak.
Ez omen du andereñoa inoiz ikusi. Nolakoa den ere ez omen daki.
Bai! Argazkiak trukatuko zituzten.
Berriz dakart. Mahé jaunak ez du ukitu ere egin.
Bere onetik aterata dago. Ikusten duzu, Jardine jauna?
Nire izeba bat ere iragarki bidez ezkondu zen.
Maletak prest dauzkat.
Norbait bidaliko dut maleten bila eta kontua ordaintzera.
-Etxean egon zara? -Bai. Pertsianak iritsi dira.
-Ez gabiltza berandu? -Ez.
Txinatarreneraino lagunduko didazu, eta gero bakarrik.
-Zer txinatar? -Bitxigilea.
Badakizu zer? Hiriko 14 bitxigileen artetik...
...11 txinatarrak dira eta 3 kreoleak.
Lore sorta zuri ematea ahaztu zait!
-Zer lore sorta? -Ezkontzako lore sorta.
Emazteak gogorarazi dit gaur goizean.
Hemen barruan dago.
Agur. Arratsean etorriko naiz fakturaren bila.
Tori eraztuna.
Hona eraztuna egiteko eredu gisa neskak bidali zizun lokarria.
-Oroigarritzat gordeko duzu? -Ez, ez du merezi.
Eraztunak du garrantzia.
Barkatu.
-Ez dago beste inor? -Ez, ez dago beste inor.
Bidaiari guztiak jaitsi dira.
Ez nauzu ezagutzen, Mahé jauna?
Barkatu. Ez dizut ulertzen.
Julie naiz. Ni naiz Julie Roussel.
Julie Roussel? Ez dizut antz ematen.
-Ez dut argazkiaren antzik? -Ez.
Ez nizun nire argazkia bidali, bizilagun batena baizik.
Ez da erraza gutun bidez norbaitez fidatzea.
Asko gustatzen zitzaizkidan zure gutunak, baina...
Baina, hasieran, beldurrez nengoen; horregatik da.
Gero, proposatu zenidanean...
Tira, zurekin ezkontzeko eskatu zenidanean...
...nire benetako argazkia bidali nahi nizun, baina ausartu ez!
Berthek, ahizpak, hau esan zidan: "Zu ikusi orduko, barkatuko dizu".
Zure ahizpak arrazoi du.
-Ez zaude zapuztuta? -Zapuztuta nagoela dirudi?
Ikusten duzu.
Bidearen zati bat egina nuela uste nuen...
...baina ez da egia.
Zugana ohitu beharko dut. Zu ezagutzen ikasi beharko dut.
Barkatuko duzu Julie Rousselen gezurra?
Gezur xarmagarria da.
Lehengo asmo berak dituzu?
-Eta zuk? -Hemen naukazu.
Hona gure etxea. Hemen biziko gara.
Gure etxea?
Gauza bat aitortu behar dizut. Gutunetan ez nizun dena esan.
-Gezur bat ere esan nizun. -Gezur bat?
Zigarro-fabrika baten arduraduna nintzela esan nizun.
Bai.
Fabrika horretako nagusia naiz, ordea.
Duela 3 urte heredatu nuen, gurasoak hil zitzaizkidanean.
Ez nizun hori ezkutatu behar...
...baina ez nuen diru konturik nahi gure artean.
Nire gezurra ez da zurea bezain polita.
Haserre zaude nirekin?
-Ez, jauna, ni... -Jauna ez, Louis.
Ez, Louis, ez du garrantzirik. Eta ez dakit ezer diru kontuez.
Louis Mahé, emaztetzat hartu nahi duzu Julie Roussel...
...gure Eliza ama santuaren errituaren arabera?
Bai, nahi dut.
Julie Roussel, senartzat hartu nahi duzu Louis Mahé...
...gure Eliza santuaren errituaren arabera?
-Bai, nahi dut. -Ezkontzaz batzen zaituztet.
Aitaren, Semearen eta Espiritu Santuaren izenean.
Orain musu eman diezaiokezue elkarri.
Zer gertatzen da? Zer duzu? Lasai!
Julie, erantzuidazu!
Zer gertatzen da?
Lasaitu zaitez!
Hobeto zaude?
Bai.
Bai, hobeto nago.
Bazirudien ezin zenuela arnasa hartu.
Bai.
Gertatu izan zaizu inoiz?
Bai.
Ez nintzen ausartu zuri hori aipatzen.
Ezin dut argirik gabe lo hartu.
Ezin dut ilunpetan lo egin.
Esatea zeneukan. Erraza da: piztuta utziko dugu lanpara hau.
Ez, argitsuegia da. Eta zuri traba egingo dizu.
-Komunekoa utziko dut piztuta? -Bai, mesedez.
Horrela ondo?
Bai.
Argirik gabe edo atea ireki gabe lo hartzen ez duen umea dirudizu.
Hau esaten duen umea: "Ireki pixka bat gehiago".
"Pixka bat gehiago".
"Horrela".
Hegan egin nahi duzu?
Begira. Hor ondo egongo zara.
Itxoin. Etorri.
Begira! Hor hobeto. Zatoz hona!
Handiagoa da. Etorri hona.
Zoaz uztaira.
Hor hobeto, e?
Nire emaztea aurkezten dizut.
Ezagutzen duzu nire emaztea?
Nire andrea aurkeztuko dizut.
Ezagutzen duzu nire emaztea. Ikusi duzu nire andre xarmanta.
Hementxe dago, hain zuzen.
Aurkeztuko dizut. Xarmagarria da, liluragarria.
Louis, burutik jota zaude!
-Ez ahaztu nire kanarioa. -Ez, andrea.
Louis, etorriko al zara?
Kafea hartzen? Eskaiozu Sarahri te bat egiteko.
Ez, ez. Izugarri gustatzen zait kafea.
Zure gutun batean zenionez, tea baizik ez omen duzu hartzen.
Oharkabean esango nizun hori.
Bihar fabrika ikustera eramango nauzu?
Bai, nire langile guztiak aurkeztuko dizkizut.
Zutaz oso harro egongo naiz.
Bai, baina ez daukat ezer janzteko.
Eta oraintxe iritsi den kutxa hori, zer?
Kutxan liburu zaharrak besterik ez daude.
Ireki egin beharko da hauetako egun batean.
Giltzak galdu ditut.
-Sarrailagile bati deituko diogu. -Igandea da, ordea.
Egia da, igandea da. Erabat ahaztu zait.
Lur hau nire aitonarena zenean, askoz handiagoa zen.
Baina geroztikako herentziek sailetan zatitu dute.
Polita da! Ez nekien tabakoak loreak ematen zituenik.
Loretan dagoenean, bukatu da uzta. Sustraiak kentzen ari dira.
-Horrekin egiten dira zigarroak? -Bai, beste bostekin nahasita:
Madagaskarreko tabakoa, Antilletakoa...
Julie andereñoaren txoria hil da.
-Julie, hor hago? -Bai, bainatzen.
-Gauza triste bat gertatu da. -Zer?
Zure kanarioa hil da.
Ez naiz harritzen. Azkenaldi honetan, ez zegoen sasoian.
Louis, etorriko al zara nire soinekoa lotzera?
Nik ezin dut.
Ez nuke beti soineko hau jantzi behar. Ezin dut bakarrik lotu.
Horra!
Ez zaizu soineko hau gustatzen?
Bai... Oso parpaila polita du.
Ez da parpaila, gipurea da.
Hotz sumatzen zaitut gaur.
Hotz egon nahi banu ere, ezingo nuke.
Zoragarria zara.
Zatoz desioen zuhaitzera.
-Desioen zuhaitza? -Bai.
-Zer da hori? -Esplikatuko dizut.
Eser zaitez.
Gure familiako kontu zahar bat da.
Zuhaitz honen azpian adierazitako desio guztiak bete egin dira.
Ez esan? Desio bat eskatuko dut nik ere.
Nik ere bai.
-Nirea esana dago. -Nirea ere bai.
-Bitxia litzateke... -...desio bera eskatu izana!
Aska nazazu! Kaka zaharra!
-Egun on. -Baita zuri ere.
-Handia da banku hau! -164 enplegatu ditu.
Uharteko 47 bankuen artean hau da handiena.
Kutxazainari deituko diot. Hoareau jauna, mesedez.
-Noren partetik? -Mahé jaunarenetik.
Barkatu zuek zain eduki izana.
Langileen gabonetako zuhaitza prestatzen ari nintzen.
Zertan lagundu diezazueket?
Nire emazteak nire kontua erabili ahal izatea nahi dut.
Kontu komun bat egingo dugu eta kitto.
Zuen bion sinadurak behar ditut.
Zurea baimen-agiri honetan.
Zurea, berriz, kartoitxo honetan, ordainketak egin ahal izateko.
Nire emaztea oso traketsa da diru kontutan.
Lotsatu egiten da behar duenean dirua niri eskatzeaz.
Horrela erosoagoa iruditu zaigu... iruditu zait.
Jakina, baina esadazu beste gauza bat.
Zure kontu pertsonalerako edo bi kontuetarako balioko al du?
-Kontu pertsonalerako, nire ustez. -Bai, jakina.
Ez, bietarako.
Orduan, beste ahalorde bat sinatu behar didazu.
Banuen zure edertasunaren aditzea, baina egiaren erdia baizik ez zen.
Etorriko zara emaztearekin gure etxera afaltzera?
Zu ere bai, Jardine jauna, zure emaztearekin.
-Zer egun da gaur? -Ostirala.
Zer pena igandea ez izatea.
Zu ezagutu baino lehen, jai egunak ez zitzaizkidan gustatzen.
Orain, lan egunak gorrotatzen hasia naiz.
Julie, zoragarria zara.
Badakizu zer esan nahi duen zoragarri hitzak?
Besteak zorarazten dituena. Zoragarria.
"Mahé jauna...
...ahizpa joan zenetik, lau gutun bidali dizkizut, erantzunik gabe".
"Ezin dut hau gehiago jasan. Esplikazioak behar ditut!"
"Ahizpa non dagoen jakin beharra daukat".
"Zuri idatzi dizut, hau baita nire azken baliabidea".
"Esadazu berehala nire ahizpa non dagoen".
"Frogaidazu ez dagoela gaixo".
"Eta egizu behar dena bera nirekin harremanetan jar dadin".
"Bestela, poliziari deituko diot. Berthe Roussel".
Deitu Mahé andreari.
Ederki. Utz nazazu bakarrik.
Ez dut ulertzen zer gertatzen den. Zure ahizparen gutun bat jaso dut.
-Ez omen du zure berririk izan. -Egia da. Arrazoi du.
Beti idaztekotan, eta beti zereginen bat suertatu izan zait.
-Hara, etxea egokitzea... -Zure ahizpa da, behinik behin!
Eta gutuna haserre handiko doinuz idatzita dago.
Ez naiz harritzen. Bihar idatziko diot.
-Bihar? Zergatik ez oraintxe? -Hori da, oraintxe idatziko diot.
-Agur, Julie. -Itxoin...
-Gogoan zauzkat. -Nik ere bai zu.
-Musu ematen dizut. -Nik ere bai zuri.
-Goxo-goxo. -Nik ere bai.
Julie!
-Ez duzu etxekoandrea ikusi? -Ez, jauna.
"Nire emazteak nire kontua erabili ahal izatea nahi dut".
"Oso erraza da".
Ireki, Hoareau jaunarekin hitz egin behar dut. Garrantzitsua da!
Bankua itxita dago.
Louis Mahé naiz, zurekin hitz egin beharra daukat!
Jérémie! Utzi Mahé jaunari sartzen.
Oso garrantzitsua da. Nola dago nire kontua?
Zuk eta zure emazteak baizik ezin dezakezue zure dirua atera.
Kutxazain nagusiak bihar emango dizu zeure kontuaren berri.
Ezin dut itxoin. Zeuk begiratu liburuetan!
Gaur goizean, 28 milioi zeneuzkan zure kontuan.
Hori badakit, esadazu zenbat dagoen orain.
Zure emaztea bankua itxi baino ordu laurden lehenago etorri da.
27.850.000 libera atera ditu.
150.000 libera geratzen zaizkizu.
Diru guztia ateratzeko, zure sinadura beharko genukeen.
Berthe Roussel naiz, Julieren ahizpa. Idatzi nizun.
Ez dakit ezer horretaz. Etxea ixten ari naiz.
Bidali taxia. Nire autoan joango gara.
Ez dut neska hori inoiz ikusi. Ezin dut sinetsi!
Kutxa hura irekitzean jakin nuen hango gauzak ezin zirela izan...
...nirekin ezkondutako emakumearenak.
Berehala joan nintzen bankura.
Eta, espero nuen bezala, emazteak alde egin zuen.
Den-dena eraman zuen, nire bi kontuak hustuta.
Enpresako kontua eta neure kontua.
-Poliziarengana joango zinen? -Bai, noski.
Baina poliziak ezin dio ezer egin, legez ezkonduta bainago berarekin.
Benetako Julie Roussel ez dela frogatzen ez dugun artean.
Nik frogatuko dizut hori.
Mahé jaunarekin ezkondu den emakumea ez da nire ahizpa.
Mississippira lagundu nion ahizpari, Nouméan.
Mississippi La Réunionera iritsi zenean, Julie ez zegoen han.
Beraz, ez zen lehorreratu.
Ezin nuen sinetsi hain denbora luzean bere berririk ez ematea.
Ahizpa bizirik aurkitzeko itxaropenik ba ote dago?
Zer espero duzue nigandik?
Barkatu, zakar hitz egingo dut.
Hilketa bat izan delako froga lortu behar diguzu.
Emakume hiltzailea aurkitu eta atxilotu egin behar duzu.
Epaitua izan dadin.
Onartzen dut.
Ikerketa hau asko interesatzen zait.
Ez du nire ohiko ikerketen antzik.
Ezin dizuet esan zenbat denbora beharko dudan hau argitzeko.
Baina aldiko kontu bakar bat ikertu ohi dut...
...eta ez naiz geldituko hau argitu arte.
Hasteko, Julie Rousselen bide bera berregingo dut.
Mississippin ontziratuko naiz eta jendeari galdetuko diot...
...ea zer dakien kanario batekin zihoan bidaiari batez.
Zuekin harremanetan jarri beharko dut zerbait jakitean.
Ni Frantziako erdialdera joango naiz atseden hartzera.
Nire kide Jardine jaunak jakingo du non egongo naizen.
Ni Nouméara joango naiz gaur. Tori nire helbidea.
Txeke bat egingo dizut gastuak ordaintzeko.
Nahi duzun kopurua jarri.
-Nahikoa ez bada, esango dizut. -Itxoin.
Mesedez, niri dagokit ordaintzea.
Konplimendurik ez! Nire ahizpa da, nik ere ordaindu nahi dut!
Ez didazu hori ukatuko!
Zure baimenarekin, argazki hau puskatuko dut.
Nire ikerketen premietarako.
Elkar ikusiko dugu berriz, Mahé jauna.
Hauetako egunen batean elkar berriz ikusiko dugu, dudarik gabe.
Ez du merezi jendeari hitz eginaraztea.
Astea bukatzean, fabrikako berriak bidaliko dizkizut...
...Marseillako posta zerrendara, zuk helbide bat izan arte.
Tira, Boeing bat.
Asteroko hegaldietan, 4 Boeing eta 2 D.C.8 daude.
Atseden hartu.
Ondo ibili.
-Zer ari naiz hemen? -Klinikan zaude, Mahé jauna.
Nizan gaude. Egon zara inoiz Nizan?
-Zergatik nago hemen? -Leher eginda zeunden.
Lo-tratamenduan zaude.
Noiznahi esnatzen nauzue, ordea.
-Elikatu egin behar zaitugu. -Utz nazazu bakean. Ez naiz gose.
Ibiltzen lagundu behar dizut, ahuldu ez zaitezen.
Ez naiz atseden hartzen ari, ametsetan ari bainaiz etengabe.
Jarri dizkizugun injekzioengatik da. Zer amets egiten duzu?
Amets bera beti.
Autoa gidatzen, emakume zuriak ikusten ditut, handi-handiak.
Errepidearen erdian daude, besoak astintzen, beldurrik gabe.
Ez, badirudi poliki-poliki dantzatzen ari direla.
Ni, berriz, haiek harrapatzeko beldur naiz.
Atzo baino hobeto ibiltzen ari zara.
Laster parkean paseatuko zara. Oheratu zaitez berriz.
-Egunkaririk nahi? -Ez, egunkaririk ez.
-Ez duzu bisitarik? -Ez dut inor ezagutzen hemen.
Ez dago beste albiste politikorik. Orain, eskualdeko berriak.
Gure Kostalde Urdinean beste atseginleku bat zabaldu dute...
...antibestarrek gau alaiak pasatu ditzaten han.
Phoenix du izena Audiberti plazako leku berriak.
Eta hango neskek dantzatzera ateratzen dituzte...
...tamalez bakarrik joan behar izan duten gizonak.
Begira zer-nolako giro deabrua dagoen Phoenixen.
Begiradatxo bat bota nahi duzu barruan?
-Orain joan zaitez. -Ateraino esan didazu.
-Eskaileraraino. -Tira, ateraino.
Ederki, baina ez dakit...
-Hori baino hobeto. -Mediak zartatuko dizkidazu.
Dozenaka erosiko dizkizut.
-Tira. -Sartu nahi nuke...
Ez, ez. Beste noizbait.
-Bihar gauean orduan? -Baliteke, ikusiko dugu.
Zergatik ez diozu gizon horri sartzen utzi?
Ez zuen nahikoa diru?
Oroitzen zara La Réunionen esplikatu nizunaz?
Nola jendeztatu zuten hasieran uhartea?
Frantziatik itsasoz etorri ziren emakume haiek aipatu nizkizun.
Umezurtzak, zu bezala.
Turistentzako eskuliburuetan esaten dute hori.
Artxiboak kontsultatuz gero, konturatuko zara...
...ez zirela umezurtzak, prostitutak baizik.
Niri hori kontatzera etorri zara honaino?
Zu hiltzera etorri naiz. Jira zaitez.
Ez.
Ez naiz jiratuko.
Prest nago berehala hiltzeko.
Zain naukazu.
Atsegin dut hiltzea, Louis.
Estal zaitez, ia biluzik zaude.
Joan zinenez gero, irrikatzen egon naiz zure aurrean egoteko.
Ez diot neure buruari galdetu ea erraza ote zen zu hiltzea.
Konturatzen naiz zaila dela.
Errebolberra ez da objektu magiko bat.
Katu bat da, eta ezin dut katua sakatu.
Hortaz, poliziarengana eramango nauzu?
-Bai. -Ez.
Ni hiltzen utziko zintuzket, baina ez dut espetxera itzuli nahi.
Ez dakizu hori zer den, nik bai.
Eserita eta niri eten gabe entzuidazu esan behar dizudana.
-Bai, Julie. -Ez deitu Julie, ez da nire izena.
Marion Vergano da nire izena.
Behin, nirekin haserretu zinen aukeratu zenidan liburu bat...
...irakurri nahi izan ez nuelako.
Emakumeen aldizkariak irakurtzea aurpegiratu zenidan.
Baina horko kontuek ni bezalako jendearen bizitzaren antza dute.
Behartsu-etxean Marion deitu zidaten.
Vergano Italiako posta-txartel batetik dator.
Herri baten izena da.
Behartsu-etxetik ateratzean, aberetua zaude edo errebelde.
Bizitzan murgildu nintzen. 14 urterekin nire lehen takoi parea!
Gizon batek erosi zizkidan oinetako takoidunak.
Nagusien etxera joan aurretik, taberna batean utzi nituen...
...eta nire lehen irtenaldian berriz hartu nituen.
Lan batean hastean, sakelako dirua kentzen nion nagusiari.
Gero, billeteak lapurtzen nizkion diru-zorrotik.
Eta, azkenean, diru-zorroa hartu, eta alde egiten nuen.
Gero eta maizago bidali ninduten zentzategira.
Logelan sartu baino lehen erantzi eta arropak pasilloan utzi behar!
Logela giltzaz itxita zegoen. Leihoek ez zuten kisketarik.
Zaindarien errondan, masturbazio txapelketak egiten genituen.
Gogorrena gau osoan argia piztuta lo egitera ohitu beharra!
Geroztik, ezin dut ilunpetan lo egin.
Polita nintzen. Ondo moldatzen nintzen mutilekin.
Nahi nuena egiten nuen, Richard aurkitu nuen arte.
Berarekin batera topo egin nuen Julie Rousselekin Mississippin.
Richardek atsegin zituen ontziak. Leku onak dira kolpeak egiteko.
Han aurkitu genuen Julie Roussel, zure andregaia.
Juliek den-dena kontatu zidan.
Zuen arteko gutun-trukea, zuen ezkontza.
Zure argazkia ere erakutsi zidan. Badakizu zer esan zidan?
"Zigarro fabrika bateko arduraduna dela sinetsarazi nahi dit".
"Baina nik badakit fabrika berea duela".
Ez zen santatxo bat Julie Roussel, bere kanarioa eta guzti.
Richardek Julie endredatu nahi zuen zuri dirua kentzeko.
Baina hori korapilatsuegia zenez...
...Juliez libratzea erabaki zuen Richardek.
Eta, gau batean, kareletik behera bota zuen Julie.
La Réunionera iritsi baino bi egun lehenago.
Richardek makurkeriarik okerrenak eginarazi zizkidan.
Baina jo eta pasa egin zuen Julieren lekua harrarazi zidanean.
Ikusi zintudan lehen aldian, Mississippi iritsi zenean...
...beldurrak estututa edo mugi ezinik egon nintekeen.
Baina ez nuen hori sentitu. Sonanbuloa ematen nuen.
Geroztikakoa ezagutzen dut.
Itxurak egin zenizkidan gau eta egun, bankuko kolpea jo arte.
Ez da egia! Ez duzu hori esateko eskubiderik!
Zure emaztea izanik, besteak bezalakoa izaten saiatu nintzen.
Neure gogotik uxatu nuen agindua zidaten lan bitxia.
Ez nuen inolako harremanik izan Richardekin.
Baina berarentzat erraza zen zure helbidea aurkitzea.
Eta nekatu gabe xaxatu ninduen.
Behin, villan, handitua neukan aurpegia.
Komunean kolpe bat hartu nuela sinetsarazi nizun.
Azkenean, amore eman nion bere xantaiari, salatu ez nintzan...
...eta zu eta ni hil ez gintzan, erotuta baitago.
Non dago dirua? Zer egin duzu diruarekin?
Richardek dirua hartu, eta alde egin zidan.
Ez didazu sinesten?
Dantzalekuan lan egingo nukeen, 27 milioi baneuzka?
Ez dut sosik, Louis. Hori da egia.
Parisera joateko lain diru irabazi nahi nuen Phoenixen.
Parisen aukera gehiago izango ditut; nazkatuta nago leku horrez.
Gau batean zu ikustera joan nintzen.
Aretoaren atzealdean ezkutatu nintzen.
Bezeroekin dantzan ikusi zintudan.
Aurpegiera izugarri zoriontsua zeneukan.
Eta nik ez nizun sekula horrelako aurpegierarik ikusi.
Gau hartan ulertu nuen ez neukala zer eginik zure bizitzan.
Ez da egia. Elkarrekin bizi orduko, maitatu egin zintudan.
Ehun aldiz egon nintzen dena zuri aitortzeko zorian.
Ehun aldiz ez nintzen ausartu, koldarra naizelako.
Nahi duzuna egingo duzu, baina maitatu egin zaitut.
Ez naiz gaiztoa.
-Itxoin. -Itxoiten ari naiz.
Maite zaitut oraindik.
-Sinesten dizut. -Ez, ez didazu sinesten.
Bai. Sinesten dizut.
Eta maite zaitut.
Begira, Marion. Grisa ez legoke gaizki.
-Gorria bai zoragarria! -Ez, nabarmenegia.
Grisa hobe.
Ez dago besterik?
Zer pena! Gorria nahiago diat.
Ez, Marion. Grisa hartuko dinagu.
Phoenixen haserretu egingo dira gaur gauean ikusten ez nautenean.
Paris 813 kilometrora. Ez zagok urruti!
Egun osoan gidatuz gero, gauean iritsiko ginateke.
Goazen ba! Paris erakutsiko hidaala hitz eman hidaan.
Ez dun posible, Marion!
La Réunioneko detektibea, Comolli, ikertzen ariko dun oraindik.
Parisko hoteletan fitxa bat bete behar da, gainera.
Jardinek bultzatuko hinduen detektibe horrengana joatera.
Ez.
Julieren ahizpak, Berthe Rousselek.
Bai, gainera, Jardinek ez din sekula bere iritzia ematen.
Zenbakiak besterik ez ditin ematen.
Badakin zer esan zidan ezkondu ginenean, elizatik ateratzean?
"La Réunioneko 89 elizetatik, 62 parrokia-eliza daude...
...20 pagoda, 3 mezkita eta lau tenplu adbentista".
Hotel batera joan nahi ez badugu, etxe bat alokatuko diagu.
Lan handia dun. Zerbitzariak behar ditun.
Gai nauk etxe bat gobernatzeko. Besteak bezalako emakume bat nauk.
Bazakiat etxea txukuntzen, otorduak prestatzen...
...platerak garbitzen, arropa garbitzen...
Bai horixe! Ikusiko duk. Harrituta utziko haut.
Hori da, harritu nazak!
Hori dun etxea.
-Ziur hago? -Bai, bai.
Agentziako emakumea hor zagon gure zain.
Badakik noren antza duen? Olivia, Popeyeren emaztearena.
Mahé jaun-andreak, ezta?
Etxea erakutsiko dizuet. Egokia izango da zuentzat.
Ordu onean zatozte ilunabarra ikusteko.
Terrazatik ikuspegi bikaina dago.
-Kafe gehiago nahi? -Ez.
-Ogia xigortzen badut ere ez? -Ez, orain zigarroa.
-Ez eraman egunkaria. -Ez dakar ezer.
-Berdin dio, utzi ikusten. -Benetan esaten diat.
Ene, Marion, utzi ikusten!
Zerk egiten din enbarazu hemen barruan?
Hau al da?
"Gaizkile bat atxilotu dute poliziari tiro egin ondoren".
Bera da, Richard?
Bai, bera duk.
Ez hindudan traba egin nahi horrekin.
Eskerrak poliziei tiro egin dien, horrela 10 urte botako zizkiotek.
Ezin zaion hori inori opa, ezta berarekin haserre egonda ere.
Ez nagok berarekin haserre, gorroto bizia zioat.
-Nire eskuilaren bila nabilek. -Aitzakiak, aitzakiak.
-Ea ilea erortzen zaian. -Zer?
Beti erakarri izan naitek burusoildutako gizonek.
Hire aita ezagutu ez dunalako dun hori.
Esplikazio korapilatsuak bilatzen dituk beti.
Ez dun korapilatsua, sinplea dun. Logika hutsa dun.
Bazakinat zeren bila habilen.
Nik ezkutatu dinat. Ea aurkitzen dunan.
Hotza, hotza, hotza.
Hotz-hotza.
Izoztua erabat.
-Hori Groenlandia dun. -Ez didak batere laguntzen!
Hori izan zitekenan, baina ez dun.
Ez, ez. Hor ere hotz-hotza.
Epeltzen hasi dun.
Orain, bero-bero!
Hoztu egin haiz!
-Kiskaltzen, kiskaltzen. -Kiskaltzen ari nauk. Horra!
Bahi bat zor didan.
-Ez, hik zor didak bahi bat. -Non zegoen nik esan dinat eta.
Horrelakoa duk jolasa, hik galdu duk eta hik zor didak bahia.
-Nolanahi ere, bazagon bahi bat. -Bai, baina hiretzat.
Gauza bat bururatu zaidan bahirako.
Erne hor: xingola! Oihala!
-Zer ari haiz? -Pertsianak ixten.
-Erotu egin haiz? 4ak dituk. -Bazakinat 4ak direla.
Arratsaldeko maitasunaren aurka hago?
-Zer? -Arratsaldeko maitasunaren aurka.
"Nekazaria, goibela, emakume katoliko baten bila dabil...
...nahiz gorputzez ezindua izan. Erantzutea ziurtatzen dut".
Ni ez naun hire iritzi berekoa.
Baditinat nire arrazoiak horretarako.
Iragarki hauek erabiltzen dituztenak idealistak ditun.
Bost lerrotan aldatu nahi diten beren bizitza.
Eta ordu askoren ondoren idatzitako bost lerro horietan...
...den-dena sartu nahi diten...
...hitz gutxitan: beren itxaropenak, ametsak...
...bizitzari buruzko ideiak, nolakoa izan behar lukeen.
Inoiz ez dinat horretaz hitz egin, baina...
...Julie Rousselen gutunak oso ederrak zitunan.
Itxaropenez beteta zeudenan haiek ere.
Berarekin trukatu nituen gutunetan...
...behin betiko finkatu nahi izan genitinan gauza batzuk.
Eta hi etorri hintzen.
Behin behinekoa ekarri hidanan.
Hi ezagutu aurretik bizitza sinplea zela uste ninan.
Orain konturatzen naun ez dela hala.
Hik dena nahaspilatu dun.
Alde batetik, pena dun.
Ez, ez. Ezin diat.
Ez, ez, mesedez.
Esplikatu egin behar diat.
Orain ezin diagu maitasuna egin. Nik, behintzat, ezin diat.
Hori pentsatze hutsa eramanezina zaidak.
-Nora hoa? -Ez noan bide beretik.
-Ez didak lagunduko? -Ez, zinemara noan.
Ni gabe joango haiz zinemara? Zer ikustera hoa?
-"Arizona Jim". -Taxian etxeratuko nauk gero.
Louis! Zintzo ibili, gero!
-Barkatu! -Barkatu.
-Mahé jauna, zer moduz? -Oso ondo.
Ezagutzen nauzu. Commolli, detektibe pribatua.
Bai, noski.
Ezezagun bat ikustean jartzen den aurpegia jarri baituzu.
Egia da hemendik 12.000 kilometrora izan zela.
Nondik zoaz? Hortik edo hortik?
-Ez noa inora. -Tira ba.
Orduan, egon gaitezke pixka batean elkarrekin.
Goazen esertzera.
Nire ikerketaren berri eman nahi nizuke.
Zer zabiltza hemen?
Atseden hartzen ari naiz.
Kointzidentzia bitxia da...
Ni, berriz, zuk agindutako ikerketak ekarri nau hona.
Beharbada, zure emaztea, -zure emaztea deitu behar diot-...
...inguru hauetan ibiliko da. Ile-hori baten aztarna neukan.
Antibesko dantzaleku batean ari zen, eta, bat-batean, ospa!
Zuk emandako argazkitik baizik ez dut ezagutzen zure emaztea.
Berez ez du ezaugarri nabarmenik.
Baina, bere deskribapena egitean...
...bere aurpegiaren garbitasuna...
...bere azalaren gardentasuna, bere ile-horitasuna...
Berarekin tratua izan duten guztiek gogoan daukate neska hori.
Gizonek ile-horiak nahiago dituzte, nonbait.
Hau, behintzat, ez da oharkabean gelditzen.
Inguru honetan bizi zarenez, ez al duzu beraren berri izan?
Sendatu naiz neska ile-horietatik.
Batzuetan, berriz gaixotzen da bat.
Afal dezagun elkarrekin. Zein hoteletan zaude?
Ez zaude hotel batean? Lagunen etxean zaude?
-Zer edan nahi duzu? -Garagardo bat.
Zerbitzari!
Bi garagardo.
Barkatu.
Mugi, Marion! Hiritik joan behar dugu!
Etxe honetatik joan behar dugu.
Ni naiz, Comolli.
Beste norbaiten zain zeunden?
Ez, neskamea zela uste nuen.
Soineko hauek, oinetako hauek, media hauek neskamearenak dira?
Ez dut gehiago nahi zuk nire emaztea bilatzea.
Gelditu zure ikerketa, esadazu zenbat zor dizudan.
Ulertzen dizut. Iritziz aldatzeko eskubidea duzu.
Baina ez zara nire bezero bakarra auzi honetan.
Berthe Roussel andrea ere hor dago.
Berak ordaindu zuen erdia; itsusia litzateke berarentzat.
Berarekin konponduko naiz; idatziko diot.
Ez, ez, Mahé jauna.
Suerte txarra! Aukeratu duzun detektibe honek ez daki...
...atzera egiten, behin ikertzen hasita.
Horretarako gogoa badu ere.
-Erosketak egin behar ditut. -Zure ondoan joango naiz.
-Edo atzean, traba egiten badizut. -Ez dugu elkar ondo ulertzen.
Utz dezagun ordainsaria. Dirua emango dizut, nahi duzun guztia.
Eta dirutza eman diezazuket. Utz gaitzazu bakean.
Ez dut dirurik nahi.
Zurekin bizi den pertsona atxilotu behar dut. Orain ez da zure kontua.
Justiziarena baizik.
Benetako Julie Rousselen gorpua aurkitu dute Djiboutiko portuan.
Zure emazteak berak ez badu hil, konplize zuzena da.
Bera gabe ez naiz hemendik joango.
Oker zaude. Nire emaztea ez da etxe honetatik joango. Zu ere ez.
Zer ari haiz hor? Argirik gabe, kanpoan hengoela uste nian.
Haserre hago berandu natorrelako?
Hiri gustatzen zaizkian motako galtzerdiak aurkitu ditiat.
Begira.
-Zer da? Nor da? -Comolli, detektibe pribatua.
-Hik egin duk hau? -Bai.
Hire aztarna aurkitu, eta poliziari salatu nahi hinduen.
Zitalkume bat gutxiago.
Zer egingo dugu?
Aurrena... Edan beharra dago.
Zerbaiten bila noak. Itxoin.
-Alde egin behar diagu. -Bai.
Baina ez berehala. Gauzak ondo egin ezean, harrapatuko gaitiztek.
Aurrena, gizon horrekikoak egin.
Lorategian?
Ez, sotoan.
Bai, bazagok sotoa, baina ez gaituk inoiz egon.
Zorua nola dagoen jakin behar.
Ea zementua ote den edo lur trinkoa.
Zer ari haiz? Ez al dun oheratu behar?
Zergatik hitz egiten didak zatar?
Nik? Ez.
Hator hona.
Ez, ez. Har nazak horrela, berehala.
Hi ere goseak hago?
Laranja bat zurituko diat.
-Kontua da ea polizia horrek... -Detektibe pribatu bat dun.
Inguru honetako norbaiti ikerketaz zerbait esan ote dio?
Norbaiti esan ote dio Aix-en-Provencera etorria zela?
-Dena kontatuko zion emazteari? -Ez zegonan ezkonduta.
Bakartia zunan, inorekin egoten ez dena, bere lanari zeharo emana.
Baliteke luzaroan inor ez konturatzea desagertu egin dela.
-Ordurako, Parisen egongo gaituk. -Kendu hori burutik.
Ezin gaitun Parisera joan. Lyonen hartuko dinagu bizilekua.
-Zergatik Lyon bai eta Paris ez? -Nik hala erabaki dudalako.
Utzi bakean Parisekin!
Jatorragoa hintzen zuka hitz egiten zenidanean.
Bai? Hala uste al duzu?
-Zertan pentsatzen ari haiz? -Higan.
-Nigan, baina zertan? -Haserre naukan.
Diru asko gastatu dun azkenaldi honetan.
-Berriz hasi gara? -Bai, berriz hasi gaitun.
Ez diat ulertzen, hatzen artetik joaten zaidak.
Zigarro fabrika bat eraikiko omen diten Grenobletik gertu.
-Hara joango naun lanera. -Ez diat inoiz lanean sinetsi.
Ez zaizkidak batere gustatzen lan egiten duten gizonak.
Jardinek ez al dik dirurik bidaltzen?
Ordaintze-aginduak bidaltzen zizkidanan Marseillera.
Idatz niezaioke Lyonen nagoela esateko.
Ez litzateke zuhurra.
Posta-zerrendan agiriak erakutsi behar izaten ditun.
Arriskutsua da, ez? Zer iruditzen zain?
Bekozkoa jartzen didan. Ziur nengonan horretaz.
Haserretuaren itxurak egin arren, ez hago haserre.
Aurpegia zimurtzen dun, baina, heure baitan, irribarrez.
-Erakutsidan irribarrea. -Ez egin berriz irribarrearena.
Alferrik ari haiz. Ez eskatu ezer. Ez niri hitz egin. Utzi bakean!
Ondo da.
Arrazoi zenuen. Oso ondo dago. Ez da zaldi hutsezko film bat.
Ez, maitasun historia bat da, sentimenduekin.
-Bai, ondo daude biak. -Izugarri ondo.
Ez al huen hire... zure berokia kale honetan ikusi?
Bai, hortik zen. Baina baztertu egin dut asmoa.
Joan beharra dago, ordea. Hor da?
Bai, hor da.
Ez, ez da erakusleiho hori.
Urrunago dela uste dut.
Hori da, lumaduna.
Zer iruditzen zaik? Zer iruditzen zaizu?
-Dotorea da. -Dotorea da, bai.
Parisen janzteko moduko jantzi bat da, hala ere.
-Ez da eszentriko samarra? -Parisen, ez.
O, ez, eta nolanahi ere...
Entzun, Marion.
La Réunionera joango naiz.
Bost egun egongo naiz kanpoan. Lau.
Itzultzen naizenean, dirua edukiko dut.
Nire fabrika erosteko eskatuko diot Jardineri.
Nire zatia.
Ez joan hara. Gure bila zabiltzak. Atxilotzeko arriskuan egongo haiz.
-Arriskatu egingo naun, hala ere. -Erantzun hori espero nuen.
-Itzuli zara. Zer ondo. -Ez, bihar abiatuko naiz.
-Zurekin hitz egin behar dut. -Jakina.
-Nahiago dut kanpoan hitz egin. -Bulegora joan gaitezke.
Ez, gera gaitezen hemen. Zenbatean dago orain gure fabrika?
Zergatik? Saldu egin nahi duzu?
Aztertu beharreko kontua da hori. Serio hitz egin beharrekoa.
Uhartean badira 8 bat erosle. Elkarren lehian jarri behar dira.
Ez, ez da hori, zuri saldu nahi dizut.
Nire zatia saldu nahi dizut, erdi prezioan.
Bihar bertan. Dirua behar dut, eskura.
Erokeria da hori. Ezin duzu hori egin.
-Itxoin bizpahiru egun. -Ezin dut itxoin.
Nonahi egun bat baino gehiago egonda, arriskuan nago.
Ez naiz jadanik gizon normal bat. Gizartetik kanpo bizi naiz.
-Hilketa bat ere egin dut. -Andrea hil duzu?
Orduan, esplikatu egin behar zaie. Onik aterako zara hortik.
10 hilketa pasionaletik, 8 akusatu libre geratzen dira.
Ez dut andrea hil, berarengatik hil dut, poliziatik salbatzeko.
Ulertzen duzu?
Nahi duzuna egingo dut. Baina penagarria iruditzen zait.
Ziur nago dohakabea zarela.
Zoriontsua ote naiz berarekin? Baina bera gabe ezin naiz bizi.
-Ni zure lekuan... -Ezin zara nire lekuan egon.
Horrelakorik ez zaizu gertatuko. Ez zara nire arrazakoa.
Niri gertatu zait, niri bakarrik. Eta aurre egin behar diot.
-Bai? -Ni naun. Lotan hengoen?
Ez, oraindik ez. Hire zain nengoan.
Beste hegazkin bat hartu ahal izan dinat.
-Dena ondo joan da? -Bai.
Etorri bizkor!
Lotan hago?
Honekin guztiarekin ez gaituk aspertuko Parisen.
Oraingoz, ez gaitun Parisera joango.
-Zer ari haiz? Erotuta hago? -Zimurrak kentzen zizkieat.
Billeteak lautzen eta konpontzen ari nauk.
-Hainbeste maite dun dirua? -Maite, ez, baina zaindu, bai.
Diruarekin, nahi den guztia edukitzen da.
Begirunea dizute, eta, estualdian, abokatu on bat ordain dezakezu.
Eta lagungarria da Ohorezko Legioa merezitzeko.
-Ohorezko Legioa nahi dun? -Bai, benetan.
Kartzelan, Ohorezko Legioa daukanak zaindari bat zaukak berarentzat.
-Non ikusi dun hori? -Bazakiat. Egia duk.
Zenbat diru daramak?
Ez duk nahikoa izango. Hartu gehiago.
Ez ezak zorroa begien bistan utzi.
Horrela, ondo. Garbitzaileak ez al du itxura gaiztorik?
-Nonahi ikusten dun hik gaizkia. -Nonahi zagok eta.
Begira zer polita den nire berokia.
Baina aspertuta dago hor bakarrik. Nire ondoan utzi behar nukeen.
Emakumeei begira-begira hago une honetan.
Ni? Ez dinat uste.
Bai, emakumeei begira zaude, eta ondo begira, gainera.
-Bi kafe italiar erara. -Bi kafe, ondo helduak.
-Helduak, nola? -Elkarri ondo helduak.
France-Soir!
-Begira zer ikusten ari naizen. -Eskatu France-Soir!
Demontre! Mesedez.
Zer diote?
Aix-en-Provenceko uholdearen ondorioz...
...gorpu bat aurkitu dute soto batean.
Uholde baten ondorioz...
Autopsiaren arabera, gorpuak bala bat du.
Beraz, segada kriminal baten tesia nagusitu da.
Polizia etxe horretako maizter ohien bila dabil.
-Alde egin behar diagu berehala. -Bai, baina ez urduri jarri.
Poliki atera behar dinagu. Ez atera kafeak; eta kontua.
Berokia hartzera noak. Autoan itxoingo diat.
-Ez egin ergelkeriarik. -Erotuta hago?
-Guregatik dun. Goazeman! -Erotuta hago? Dirua goian zagok.
-Dirua hor utziko dinagu. -Bakarrik joango nauk.
Emakume bati ez ziotek hainbeste susmorik hartuko.
Ez, ideia bat dinat. Aparkalekua!
Marion, etorri berehala!
Zer gertatzen da?
Ezin haiz beroki horrekin joan. Antz emango diten.
Erotuta hago? Zer du beroki horrek?
Bazakinat zer esaten ari naizen. Horrela jarriko dinat autoa.
Estualdi bat baldin badugu, azkar ihes egin zezakenagu.
Bai, kabitzen duk.
Guregatik dun. Eskailera poliziz beteta zagon.
-Eta dirua? -Hor konpon!
Ezin izan naun sartu, dena miatzen ari ditun.
Eskaratzeko gelatxoan ezkutatu naun; ezin izan naun gorago joan.
Naturala izan.
-Suitzara joango gaituk. -Nola, dirurik gabe?
Hobe dirurik gabe libre egotea. Tira, hiritik atera.
-Ziur nengoan hori gertatuko zela. -Hi beti ziur!
Ez nauk beti ziur egoten, baina horretaz ziur nengoan.
Diru gehiago hartzeko esan nian. Ez genian zorroa han utzi behar.
Aurretik zer egin behar zen geroztik esatea erraza dun.
Richard, autoa gidatzen, gidari guztiekin haserretzen zuan.
"Pasatzen nautenak zitalak, eta pasatzen ditudanak, ergelak".
Eta hau ere esaten zian: "Nahiago dut zitala izan, ergela baino".
Nazkagarria iruditzen zaidan hori.
Nik nahiago niken ergela izan, zitala baino.
Richardek, ordea, ez zian sekula dirua etxean utziko.
Zer espetxetan dagoen badakin? Hotel ziztrin bat izango din parean.
Azken solairuko gela bat hartu, eta begira ezan leihotik patiora.
Igandeetan, eramaizkion laranjak, eta bost urte barru aterako dun!
Ospa!
Tira, etorri!
Begira!
-Jendea biziko da? -Ez, kea legoke.
Eskiatzaileentzako aterpe bat izango dun.
Zoragarria dun. Nork esango zidan hau hemen aurkituko nuenik.
Bilduma hau ez dun inon aurkitzen.
"La peu de chagrin" dun aitonak irakurrarazi zidan lehen liburua.
Pasarteak irakurriko dizkinat arratsero.
Nahiago ditiat Izeba Marieren errezetak; dibertigarriagoa duk.
-Mapa ikusi duk? -Jakina.
Mugaren eta aduanaren arteko tartea basoan zehar pasa daiteke.
Ia ez dago zainduta, batez ere larunbat eta igandeetan.
Asteburuan joango gaitun, beste aldean elkartu, eta bakea!
-Eta dirua? -Ez haiz berriz hasiko!
Pixka bat geratzen zaigun. Eta autoa sal genezaken.
Bai, baina horiek kopuru txikiak ditun.
Ideia bat diat, baina haserretu egingo haiz.
Esadan ba.
Jardinek negozio ona egin dik hiri fabrika erosiz.
Gure egoera esplikatzen badiok, lagundu egingo ziguk.
Ez, azken aldian oso nekeza egin zitzaidanan.
Ez naun sekula ausartuko berarengana berriz joaten.
-Eta ni joango banintz hire ordez? -Burutik jota hago!
-Gizon horrek gorroto din. -Zer?
Ez hau maite; jar hadi beraren lekuan.
Nolanahi ere, hor konpon!
Jardine jaunak gorroto dit? Ausarta behar da, gero!
Ni ibili al naiz hire bila? Nik hil al dut detektibea?
Gorroto dit Jardine jaunak! Marka da, gero!
-Hator hona! -Ez.
Elkarrekin ez gaituk onik aterako. Hobe diagu bakoitzak bere aldetik.
Eman autoko giltzak, neroni moldatuko nauk.
Hire senarra naun oraindik eta ez haiz joango.
-Nork eragotziko dit? Hik? -Bai.
Arratoi izugarri bat ikusi diat atearen ondoan!
Bihar konponduko dinat hori. Etorri ohera.
Bizpahiru egunean behin botatzeko esan zidak gizonak.
Espero dinat hiru egun barru hemen ez egotea. Eta kafea?
Prest zagok.
Begira zer jartzen duen kutxan. Eskuak garbitu behar hituzke.
-Zer ordu da? -Eguna argitu du.
Gaixorik nagon lehen aldiz nire bizitzan.
Gaixorik, zeharo jota.
Botaka aritu naun nonahi. Ez al din nazka eman?
Ez, ezerk ez zidak nazka ematen.
-Ez nuke mediku bat behar? -Mediku bat hemen? Arriskutsua!
Herrira joango nauk, ez zagok urruti. Farmazian galdetuko diat.
Han esango zidatek zer egin.
Edan hau lehenengo.
Zerbait nahi duk?
Emadan neure liburua.
Ez, bigarren liburukia.
Ez nauk luzaroan kanpoan egongo.
Eskerrik asko, jauna. Bera da, nire senarra.
Louis, maitea, zer zabiltza horrela?
Zer arduragabekeria!
Etxetik aterata, txorakeria bat egin duk.
Nik eramango haut. Badakik nik bakarrik senda zaitzakedala.
Eraman nazan etxera. Nekatuta nagon.
Edan hau, maitea, on egingo dik.
Goraino bete ezan.
Bazakinat zer egiten ari haizen eta onartzen dinat.
Ez naun damutzen hi aurkitu izanaz.
Ez naun damutzen higatik gizon bat hil izanaz.
Ez naun damutzen hi maitatzeaz.
Ez naun ezertaz damutzen.
Baina min handia dinat sabelean.
Dena kiskalita zaukanat.
Azkar-azkar pasatzea nahi niken.
Bete ezan.
Dena hekien eta egiten utzi didak!
Lotsatuta nagok. Lotsatuta!
Ezein emakumek ez du merezi horrela maitatua izatea.
Baina ez duk beranduegi. Zainduko haut. Biziko haiz.
Hemendik urrun joango gaituk, biok.
Nahikoa indar badiat biontzat. Biziko haiz. Entzun? Biziko haiz!
Inork ez hau nigandik bereiziko.
Maite haut, Louis.
Ez didak sinetsiko, baina gauza sinestezin batzuk egia dituk.
Kemena izan, maitea.
Urruti joango gaituk eta elkarrekin biziko gaituk, ni nahi banauk.
Hi nahi haut, hi eta beste inor ez.
Haizen bezalaxe.
Ez negar egin.
Hire zoriona nahi dinat, ez hire malkoak.
Maitasunera natorrek, Louis.
Min diat, Louis.
Min ematen dik.
Hori al da maitasuna? Maitasunak min ematen al du?
Bai, min ematen din.
-Hortik dela uste diat. -Ez, hortik dun.
Txabola hori ez zegoan gaizki.
Ederra haiz, gero!
Begiratzen haudanean, sufritzen egoten naun.
Atzo, ordea, pozik hengoela esan hidaan.
Poza eta sufrimendua dun.
Maite zaitut.
Sinesten dinat.
AZPITITULUAK: Jon Muñoz